Document ID: /roh_data/filtered/fineweb-2-filterrobots_roh.jsonl.gz/46586

Pascal Broulis è il nov president da la fundaziun per la collavuraziun federala. Il cussegl da la fundaziun haja elegì il cusseglier guvernativ dal Vad a chaschun da sia radunanza. Quai scriva la fundaziun en ina communicaziun.
Sco nov president da la fundaziun veglia Broulis metter en il center il svilup dal federalissem e la communicaziun naziunala.
La fundaziun per la collavuraziun federala è in'organisaziun interchantunala che promova tranter auter la communicaziun tranter las cuminanzas linguisticas e la cultura.
RR novitads 10:00